***A gyermek szexuális kizsákmányolása: prostitúció, pedofília, pornográfia***

A gyerekpornográfia, illetve a gyerekprostitúció egyenlőre-ma még-a színfalak mögött zajlik. Az ember kétnemű, a prostitúciós variánsok összesen kétszer kettő, tehát négyfélék lehetnek. A női heteroszexuális prostitúció az, amikor a férfiak fizetnek a nőknek a legkülönfélébb szexuális szolgáltatásokért. Ez a leginkább elterjedt és legjobban ismert forma. A férfi heteroszexuális prostitúció alkalmával a nők fizetnek a férfiaknak. A férfi homoszexualitás prostitúció az, amikor a férfiak nyújtanak anyagi ellenszolgáltatásért más férfiaknak szexuális szolgáltatást. A női homoszexuális prostitúció során a nő a másik nőnek fizet egy kis odaadásért.

Az ötödik forma, ami voltaképpen nem is nevezhető prostitúciónak. Ez pedig a felnőtt ember, legyen akár nő, akár férfi, kiskorúval létesít szexuális kapcsolatot. A gyerek olyan értelemben nem önálló lény, hogy dönteni tudjon erről a lépéséről, ily értelemben nem rendelkezik önmagával.

Prostitúcióra kényszeríteni lehet pszichésen és testi kényszerrel is. A legszerényebb becslések szerint évente kétmillió új gyerek válik prostituálttá a „régiek” mellé.

**Gyermek:** Világmegegyezés nincs, az ENSZ javaslata, hogy a 18 év legyen a védett korhatár. Ennek ellenére vannak olyan országok, ahol 21 év alatti számít gyereknek.

A következő nagyon fontos kérdés, hogy ki a „másik fél” aki mindezt elköveti a gyerekkel? Csokorba szedni is nagyon nehéz. Szakemberek nagyon sokat foglalkoznak ezzel és nagy részük sajnos az apák, az anya mindenkori élettársa és a nevelőapák köréből kerülnek ki. Ezek az események általában titokban maradnak, akkor is, ha az anya kényszeríti a gyereket a nevelővel való szexuális kapcsolatra, kizárólag azért, hogy ne hagyja el őt. A gyerek nem beszél erről, ez főleg a lányokra jellemző. Van olyan eset, amikor a lány átesik a túloldalra és felvállalják a stigmát . Azt mondják, „igen, én prostituált vagyok és úgy is fogok viselkedni”. Megindulnak egy olyan életpályán, amiből voltaképpen már nincs kiugrás, nincs rá lehetőség.

A következő csoport, aki a gyerekkel így kapcsolatba kerül az a közvetlen környezet: rokonság, szomszéd, tanár, edző, papok, és egész sora van a hasonló foglalkozási ágban dolgozóknak, akik főleg kisfiúkat molesztálnak. Gyakran a molesztálás elmegy egészen az erőszakig. Kimutatható, hogy ennek oka nem csak a homoszexualitás, hanem valamiféle gyerekkori, fiatalkori inzultus, trauma.

A következő nagy csoport, akik a gyerekekkel kapcsolatba kerülnek azok az idegenek: gyerek kereskedelem, szervezett bűnözés, vagy csak az utca embere. Akik megkörnyékezve „dolgoznak” óvodák, iskolák környékén.

Végezetül még egy nagy csoport van: a stichelő gyerekek kliensei. Nagyon jól tudjuk, Budapesten és több vidéki városban is 10-13 éves gyerekek állnak az utcán. A gyerek nem nyilatkozik, nem lehet kérdezni, nem tudjuk kik a kliensek és a stricik. Hogy ezek az illetők, hogyan cserkészik be a gyereket, nagyon sok féle módszere van. Csábítás, verés, erőszak, visszaédesgetés, újra verés, újra erőszak. Akad olyan eset, hogy a szülő egyszerűen eladja, É- Magyarországon évekkel ezelőtt rendszeresen adtak el gyereket 30-60 ezer forintért. Az információk szerint 5 éven belüli esetről van szó, azóta az infláció feltehetően növelte az „árat”.

Motivációs tényezőként szerepelhet még a „jó” társaságba kerülés ahol azt hiszik ők a középpont. Kézről-kézre adják, érdekes emberekkel találkoznak és ezt nagy élménynek ismerik meg, elképzelhető, hogy egy nagy ismeretanyagot is felszednek, kérdés, hogy milyen körből.

Meg kell említenem a kábítószer szerepét, a legelterjedtebbek a disco drogok, ezen kívül a kemény drogok használata is gyorsan terjed. Az USA-ban a prostik, a gyerek prostituáltak egy külön kasztját képezik az ún. kokós csajok. Olyan gyerekek, akik tizenkét évesen gyakorló kokainisták, és gyakorló prostituáltak.

A Btk. nagyon jól szabályozza az erőszakos nemi közösülést, természet elleni fajtalanságot, erőszakos természet elleni fajtalanságot, megtorlást, stb. de mindez nem elegendő és nagyon kevés a szexuális kizsákmányolás áldozatainak. Mind a leküzdésre, mind a megelőzésre.

Mikor beszélhetünk pedofil által elkövetett bűncselekményről? Akkor, ha a férfi 60 éves és a kislány 5 éves, ez teljesen egyértelmű. Ha az egyik fél 17 éves, és a kislány 12 éves, akkor ez már kétséges, mert ezek a kapcsolatok nem a pedofília körébe tartoznak, de elképzelhető, hogy oda sorolhatóak. A további nagy kérdés, hogy ki a pedofil… Beteg vagy bűnös? Mert ha beteg, akkor gyógykezelni kell. Ha bűnös, akkor börtönben a helye. A francia tapasztalatok szerint az elítélt pedofilok 100%-a amikor kiszabadult a börtönből, ugyanott folytatja ahol elkezdte. Ez beteg de bűnös is.

Egy esetet szeretnék elmesélni, hogy mennyire rettenetes tud lenni a pedofília. Pár éve rendeztek egy konferenciát ahol 21 ország gyerekprostitúcióval, pedofíliával, gyermekpornóval foglalkozó rendőrei vettek részt. Levetítettek egy videofilmet, ami 20-25 perces volt, két svájci férfi készítette és egyikük narrálta magát. Kifejtette, hogy milyen jó a pedofília, mert tulajdonképpen leküzdi az agressziót az emberben, felszabadítja a vágyakat és igazán kiteljesíti az egyéniséget. Több gyerekkel voltak, a legkisebb még nem tudott járni, és a többi is mind 10 év alatti volt. A teremből a „harcedzett” rendőrök holtsápadtan jöttek ki.

Napjaink legnagyobb forradalma az internet. Nem minőségi, hanem mennyiségi forradalom. Sokszor úgy készül fénykép vagy film a gyerekről, hogy a szülő, vagy annak jelenlétében és beleegyezésével más készíti, ez esetben nincs nagy tiltakozás. Ha kicsi a gyermek, akkor még rendjén valónak is találja. Ha nagyobb, akkor már igen, de a titok a családban marad. Ezek után a felvételek kikerülnek a kézből. Pest megyében történt szintén néhány évvel ezelőtt, négy kislánnyal (3,5,7 és 9 évesek voltak), hogy a szülők jelenlétében kisbuszokkal érkezett holland bácsik fényképezték őket. Ajándékokat hoztak és semmi más nem is történt. Az érdekes az volt, hogy senkinek nem tűnt fel, hogy ez a család nagyon rövid idő alatt jobb anyagi körülmények közé került. Ezt és a kisbuszokat valahogy nagyon gyorsan elfelejtették. Végül a gyerekek állami gondozásba, a szülők meg előzetes letartóztatásba kerültek. Az addig kiegyensúlyozott gyerekek nem is igazán értették mi folyik körülöttük. Az állami gondozás eredménye ként összetörtek és még nagyobb károkat szenvedtek, lelkileg sérültek.

Néhány kiskamasz kifejezetten jó pénzkeresési formának tartja a pornóképek nyilvánosságát.

A magyar jogalkotók büntetni rendelik a gyerekpornó terjedését 2-8 évig terjedő szabadságvesztéssel.